《景德四年为中江令后为益州转运赋诗》
宋代·薛田

一同旧治居芸阁，八使新衔忝柏台。
父老出郊迎马首，人情似到故乡来。

作者简介：河中河东人，字希稷。少师种放，与魏野友善。第进士。历著作佐郎、监察御史，累迁侍御史、益州路转运使。以民间私行“交子”而为富家所告，数致争讼，请置交子务以榷其出入，未报。及寇瑊守益州，方奏用其议，蜀人便之。官至右谏议大夫，知延、同州，徙永兴军，未行卒。有《河汾集》。